57. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 923 της 4/17 Δεκ. 1976 (ΦΕΚ Α' 335) Περί της απαιτουμένης θαλασσίας υπηρεσίας δια την απόκτησιν αποδεικτικών ναυτικής ικανότητος υπό αποφοίτων Δημοσίων Σχολών Προπαιδεύσεως Ε.Ν. Σελ 486,408(α) Έχοντες υπ' όψιν: α)Τας διατάξεις των άρθρ. 76 παρ. 1(ζ) και 77 παρ. 1 και 2 του Ν.Δ. 187/1973 "περί Κώδικος Δημοσίου Ναυτικού Δικαίου" (ΦΕΚ 261/Α'/3.10.73). β.Την 29ην από 8.9.1976 γνωμοδότησιν του Συμβουλίου Εμπορικού Ναυτικού. γ.Την υπ' αριθ. 801/1976 γνωμοδότησιν του Συμβουλίου της Επικρατείας, προτάσει του επί της Εμπορικής Ναυτιλίας Υπουργού, απεφασίσαμεν: Άρθρ.1.-1.Η θαλασσία υπηρεσία ή εκάστοτε απαιτουμένη δια την συμπλήρωσιν προσόντων προς απόκτησιν το πρώτον αδείας ή πτυχίου ειδικότητος καταστρώματος, μηχανής, θαλαμηπόλου και μαγείρου, μειούται κατά έν έτος προκειμένου περί αποφοίτων των Δημοσίων Σχολών Προπαιδεύσεως Εμπορικού Ναυτικού. 2.Ομοίως δια τους αποφοίτους των ανωτέρω Σχολών μειούται κατά έν έτος η θαλασσία υπηρεσία η απαιτουμένη προς απόκτησιν αποδεικτικού ναυτικής ικανότητος βαθμού ανωτέρου του τοιούτου της προηγουμένης παραγράφου, εφ' όσον η υπηρεσία αύτη προβλέπεται μετρουμένη από της αρχικής ναυτολογήσεώς των ως ναυτικών. Άρθρ.2.-1.Εις τους εν ταις Δημοσίαις Σχολαίς Προπαιδεύσεως Ε.Ν. εκπαιδευθέντας Θαλαμηπόλους και Μαγείρους, το οικείον πιστοποιητικόν εκπαιδεύσεως χορηγείται αυτοίς μετά την συμπλήρωσιν 3μήνου ή 4μήνου αντιστοίχως πρακτικής ασκήσεως επί πλοίων, και υπό την αντίστοιχον ειδικότητα. 2.Η ούτως αποκτωμένη θαλασσία υπηρεσία λαμβάνεται υπ' όψιν προς συμπλήρωσιν της απαιτουμένης τοιαύτης, δια λήψιν των οικείων αποδεικτικών ναυτικής ικανότητος. Άρθρ.3.-Από της ισχύος του παρόντος, αρχομένης από της δημοσιεύσεως αυτού δια της Εφημερίδος της Κυβερνήσεως, καταργείται το άρθρ. 3 του Π.Δ. 249/1973 (ΦΕΚ 212/Α'/73 (βλ. ανωτ. σελ. 486,28). Εις τον Υπουργόν Εμπορικής Ναυτιλίας, ανατίθεμεν την δημοσίευσιν και εκτέλεσιν του παρόντος. 19.Ε.γ.57 Διπλώματα και άδειες ναυτικής ικανότητας 